**COORDONAT: APROBAT:**

**Veronica URSU\_\_\_\_\_\_\_\_\_\_\_\_ Anatol ARAPU \_\_\_\_\_\_\_\_\_\_\_\_\_**

**Secretar de Stat Ministrul finanţelor**

**L.Ş. „ ” octombrie 2015**

**REGULAMENTUL de activitate**

**a Direcţiei economie şi finanţe**

1. **DISPOZIŢII GENERALE**
2. Prezentul regulament stabileşte misiunea, sfera de activitate, drepturile şi obligaţiile, funcţiile de bază şi atribuţiile, precum şi principiile de organizare a activităţii Direcţiei economie şi finanţe din cadrul Ministerului Finanţelor (în continuare – Direcţia), instituită în conformitate cu Hotărîrea Guvernului Republicii Moldova nr.1265 din 14.11.2008 „Cu privire la reglementarea activităţii Ministerului Finanţelor”, cu modificările şi completările ulterioare.
3. Direcţia se conduce de Constituţia Republicii Moldova şi legi, decretele Preşedintelui Republicii Moldova, hotărîrile Parlamentului şi actele normative emise de Guvern, ordinele, dispoziţiile, instrucţiunile Ministerului Finanţelor, Regulamentul de organizare şi funcţionare a Ministerului Finanţelor, precum şi de prezentul Regulament.
4. **PRINCIPIILE DE ORGANIZARE A ACTIVITĂŢII DIRECŢIEI**
5. Direcţia economie şi finanţe este o subdiviziune structurală autonomă, subordonată direct ministrului/secretarului de stat, după caz, şi se împuterniceşte cu funcţia generală de management financiar-bugetar.
6. Structura şi personalul scriptic al Direcţiei sunt stabilite în conformitate cu schema de încadrare a Ministerului Finanţelor şi se divizează în:
7. Serviciul planificare şi finanţare;
8. Secţia evidenţă contabilă.
9. Direcţia se ghidează în activitatea sa de următoarele principii:
10. conformitate, legalitate, transparenţă şi răspundere;
11. economie, eficienţă şi eficacitate;
12. imparţialitate, obiectivitate, profesionalism;
13. subordonare şi raportare directă ministrului/secretarului de stat, după caz;
14. divizare şi delegare adecvată a atribuţiilor şi sarcinilor interne;
15. informare şi comunicare eficientă cu celelalte subdiviziuni structurale;
16. confidenţialitate şi securitate a prelucrării datelor cu caracter personal;
17. independenţă funcţională de celelalte subdiviziuni structurale.
18. **MISIUNEA, OBIECTIVELE ŞI FUNCŢIILE BAZĂ ALE DIRECŢIEI**
19. Misiunea Direcţiei constă în menţinerea şi în consolidarea managementului financiar şi bugetar al Ministerului Finanţelor, contribuind la atingerea obiectivelor acestuia prin:

* conformitatea cu cadrul normativ şi reglementările interne;
* eficacitatea şi eficienţa operaţiunilor;
* siguranţa şi optimizarea activelor şi pasivelor;
* siguranţa şi integritatea informaţiilor.

1. Obiectul şi funcţiile de bază ale Direcţiei sunt următoarele:

* elaborarea bugetului;
* executarea bugetului;
* contabilitate;
* consiliere economico-financiară;
* raportare.

1. **ATRIBUŢIILE DIRECŢIEI**
2. În cadrul procesului de elaborare a bugetului Ministerului Finanţelor, Direcţia are următoarele atribuţii:
3. organizează şi coordonează procesul de elaborare a bugetului în cadrul ministerului, stabileşte proceduri interne şi consolidează bugetul general al Ministerului Finanţelor;
4. elaborează, analizează, evaluează, coordonează şi fundamentează propunerile de buget, în comun cu subdiviziunile structurale ale ministerului;
5. acordă asistenţă metodologică aferentă procesului bugetar subdiviziunilor structurale din cadrul şi/sau subordinea ministerului;
6. participă la elaborarea strategiei sectoriale de cheltuieli pe termen mediu, inclusiv prin estimarea costurilor măsurilor/politicilor şi detalierea limitei sectoriale de cheltuieli, conform metodologiei stabilite de Ministerul Finanţelor;
7. organizează consultări bugetare în cadrul ministerului cu entităţile publice subordonate;
8. asistă în cadrul consultărilor bugetare organizate la prezentarea proiectului bugetului ministerului;
9. asigură detalierea bugetului aprobat conform metodologiei stabilite.
10. În cadrul procesului de executare a bugetului ministerului, Direcţia are următoarele atribuţii:
11. asigură legalitatea, eficienţa, economia şi transparenţa cheltuirii mijloacelor bugetului, cu respectarea limitelor bugetare aprobate;
12. asigură încasarea integrală, conformă şi eficientă a mijloacelor în conformitate cu bugetul aprobat;
13. organizează şi execută eficient tranzacţiile financiare, precum şi asigură corectitudinea şi regularitatea procesării şi înregistrării acestora, inclusiv prin control financiar periodic;
14. analizează executarea bugetului;
15. monitorizează şi raportează performanţa financiară şi nefinanciară, în comun cu subdiviziunile structurale ale ministerului;
16. înaintează, în caz de necesitate, propuneri de redistribuire a alocaţiilor bugetare sau de modificare a bugetului;
17. asigură un management bugetar adecvat şi ordonat, inclusiv prin evaluarea, monitorizarea, executarea şi raportarea sistematică a bugetului ministerului.
18. În cadrul funcţiei de contabilitate a Ministerului Finanţelor, Direcţia are următoarele atribuţii:
19. elaborează şi implementează politica de contabilitate a Ministerului Finanţelor;
20. înregistrează prompt, ţine evidenţa şi verifică toate tranzacţiile financiare, materiale şi alte operaţiuni care afectează veniturile, cheltuielile, activele şi pasivele;
21. asigură corectitudinea şi plenitudinea înregistrărilor contabile, a documentelor şi a altor informaţii cu caracter contabil;
22. controlează existenţa, calitatea şi corespunderea activelor şi datoriilor cu datele contabile, inclusiv prin efectuarea anuală a inventarierii;
23. În cadrul funcţiei de consiliere economico-financiară, Direcţia are următoarele atribuţii:
24. se pronunţă cu privire la impactul financiar, bugetar sau economic al propunerilor de politici noi şi al proiectelor de acte legislative şi/sau normative;
25. participă la elaborarea proiectelor de acte legislative şi/sau normative, în domeniile vizate;
26. oferă asistenţă şi se expune cu privire la eficienţa şi economia resurselor utilizate în principalele procese manageriale, operaţionale şi de suport.
27. În cadrul procesului de raportare, intercorelat cu procesele de elaborare şi executare a bugetului, Direcţia are următoarele atribuţii:
28. organizează şi implementează cadrul normativ actualizat de raportare financiară privind planificarea şi executarea bugetului ministerului;
29. participă, în comun cu subdiviziunile structurale ale Ministerului Finanţelor, la întocmirea Raportului de implementare a strategiilor sectoriale de cheltuieli;
30. întocmeşte şi prezintă, în modul şi în termenele stabilite, Raportul privind executarea bugetului;
31. întocmeşte şi prezintă, în modul şi în termenele stabilite, rapoarte financiare, precum şi alte rapoarte;
32. întocmeşte, în comun cu subdiviziunile structurale ale entităţii publice, şi prezintă, în modul şi în termenele stabilite, Raportul de performanţă al ministerului;
33. asigură calitatea, plenitudinea şi siguranţa informaţiei din rapoarte.
34. Direcţia are şi alte atribuţii legate de funcţiile de bază a acesteia, precum:
35. elaborează schemele de încadrare ale ministerului de comun cu subdiviziunea resurse umane;
36. asigură primirea, evidenţa şi controlul eficient şi legal al activelor şi serviciilor procurate;
37. asigură evidenţa cheltuielilor de personal;
38. asigură achitarea bunurilor şi a serviciilor procurate;
39. organizează eficient şi supraveghează funcţia internă de casierie;
40. asigură siguranţa şi securitatea operaţiunilor de casă şi a păstrării numerarului, precum şi asigură identificarea şi controlul eficace al riscurilor de delapidare, fraudă sau corupţie;
41. participă la procesul de achiziţii publice de bunuri şi servicii, în corespundere cu funcţiile şi sarcinile atribuite în cadrul grupului de lucru pentru achiziţii;
42. asigură înregistrarea contractelor de achiziţii publice la trezoreria teritorială a Ministerului Finanţelor, precum şi evidenţa şi monitorizarea executării contractelor de achiziţii publice;
43. ţine evidenţa patrimoniului de stat al ministerului şi prezintă dări de seamă privind patrimoniul public organului abilitat.
44. Direcţia identifică şi evaluează riscurile asociate obiectivelor şi atribuţiilor sale de bază. Pentru a controla riscurile, Direcţia implementează şi realizează eficient şi eficace în toate funcţiile/procesele sale de bază activităţi de control, care pot şi preventive (ex-ante), curente sau de detectare (ex-post).
45. Pentru asigurarea unui management eficient şi eficace al riscurilor şi pentru atingerea obiectivelor, Direcţia ţine un registru al riscurilor, precum şi elaborează descrieri grafice şi/sau narative ale proceselor sale de bază.
46. **DREPTURILE ŞI OBLIGAŢIILE DIRECŢIEI**
47. Direcţia are următoarele drepturi:
48. să solicite, în condiţiile legii, de la subdiviziunile structurale ale ministerului, informaţia şi documentele necesare pentru exercitarea atribuţiilor sale;
49. să colaboreze cu subdiviziunile structurale ale ministerului în procesele de elaborare, executare şi raportare a bugetului, precum şi în alte procese, pentru realizarea eficientă şi eficace a atribuţiilor sale;
50. să colaboreze cu subdiviziuni similare din alte entităţi publice;
51. să participe la cursuri de instruire, conferinţe, seminare, ateliere de lucru şi la alte activităţi, organizate în Republica Moldova şi în alte ţări, cu tematică relevantă pentru domeniul de activitate;
52. să exercite alte drepturi prevăzute de legislaţia în vigoare.
53. Direcţia economie şi finanţe are obligaţia generală de a realiza, de a monitoriza şi de a controla eficient şi eficace atribuţiile sale, precum şi de a raporta conducerii ministerului.

**Şef direcţie Valentina Sulzina**